ddrg/super_eurlex huggingface dataset:
2002/906/EY: Komission päätös, tehty 15 päivänä marraskuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (ETA:n kannalta merkityksellinen teksti) (tiedoksiannettu numerolla K(2002) 4415)



Virallinen lehti nro L 313 , 16/11/2002 s. 0030 - 0031



Komission päätös, tehty 15 päivänä marraskuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (tiedoksiannettu numerolla K(2002) 4415) (ETA:n kannalta merkityksellinen teksti) (2002/906/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon bluetongue-taudin valvontaa ja hävittämistä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 8 artiklan 3 kohdan, sekä katsoo seuraavaa: (1) Neljässä jäsenvaltiossa vuonna 2001 todetun bluetongue-tautitilanteen kehittymisen vuoksi tehtiin 9 päivänä marraskuuta 2001 komission päätös 2001/783/EY(2), sellaisena kuin se on viimeksi muutettuna päätöksellä 2002/543/EY(3), bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä. (2) Italian viranomaisten tekemän epidemiologisen tutkimuksen tuloksista käy ilmi, että bluetongue-virus on levinnyt uusille alueille tai sitä on esiintynyt jälleen aiemmilla tartunta-alueilla. Italia on pyytänyt kyseisten alueiden sisällyttämistä päätöksen 2001/783/EY liitteeseen I. (3) Päätös 2001/783/EY olisi sen vuoksi muutettava vastaavasti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/783/EY liite I tämän päätöksen liitteellä. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 2002. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 293, 10.11.2001, s. 42. (3) EYVL L 176, 5.7.2002, s. 45. LIITE "" LIITE I (Suoja- ja valvontavyöhykkeet) LIITE I A Italia: Sisilia: Agrigento, Caltanisetta, Catania, Enna, Messina, Palermo, Ragusa, Siracusa ja Trapani; Calabria: Catanzaro, Cosenza, Crotone, Reggio Calabria, Vibo Valentia; Basilicata: Matera, Potenza; Puglia: Bari, Brindisi, Foggia, Lecce, Taranto; Campania: Avellino, Benevento, Caserta, Napoli, Salerno; Molise: Isernia; Abruzzo: Aquila. LIITE I B Ranska: Corse du sud, Haute Corse. Espanja: Baleaarit. Italia: Sardinia: Cagliari, Nuoro, Sassari, Oristano. LIITE I C Lazio: Viterbon, Latinan, Frosinonen ja Rooman maakunnat; Toscana: Grosseton, Livornon, Pisan ja Massa-Carraran maakunnat. LIITE I D Kreikka: kaikki nomokset.
2002/968/YUTP: Neuvoston päätös, tehty 10 päivänä joulukuuta 2002, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta



Virallinen lehti nro L 335 , 12/12/2002 s. 0001 - 0001



Neuvoston päätös, tehty 10 päivänä joulukuuta 2002, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta (2002/968/YUTP) EUROOPAN UNIONIN NEUVOSTO, joka ottaa huomioon Euroopan unionin poliisioperaatiosta (EUPM) 11 päivänä maaliskuuta 2002 hyväksytyn neuvoston yhteisen toiminnan 2002/210/YUTP(1) ja erityisesti sen 9 artiklan 1 kohdan b alakohdan viimeisen alakohdan sekä Euroopan unionista tehdyn sopimuksen 23 artiklan 2 kohdan, sekä katsoo, että neuvoston olisi päätettävä vuoden 2003 lopullisesta talousarviosta, ON PÄÄTTÄNYT SEURAAVAA: 1 artikla 1. EUPM:n vuoden 2003 talousarvio on 38 miljoonaa euroa, ja siihen sisältyvä 20 miljoonan euron suuruinen ohjeellinen määrä rahoitetaan Euroopan unionin yleisestä talousarviosta. 2. Edellä 1 kohdassa tarkoitettuja Euroopan unionin talousarviosta rahoitettavia menoja hallinnoidaan talousarviota koskeviin kysymyksiin sovellettavien yhteisön menettelytapojen ja sääntöjen mukaisesti, kuitenkin siten, että ennakkomaksut eivät ole yhteisön omaisuutta. 2 artikla Tämä päätös tulee voimaan päivänä, jona se hyväksytään. 3 artikla Tämä päätös julkaistaan virallisessa lehdessä. Tehty Brysselissä 10 päivänä joulukuuta 2002. Neuvoston puolesta Puheenjohtaja P. S. Møller (1) EYVL L 70, 13.3.2002, s. 1.
2002/954/EY: Neuvoston päätös, tehty 3 päivänä joulukuuta 2002, luvan antamisesta jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädetyn menettelyn mukaisesti tehdyn päätöksen 2000/185/EY voimassaoloajan jatkamisesta



Virallinen lehti nro L 331 , 07/12/2002 s. 0028 - 0028



Neuvoston päätös, tehty 3 päivänä joulukuuta 2002, luvan antamisesta jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädetyn menettelyn mukaisesti tehdyn päätöksen 2000/185/EY voimassaoloajan jatkamisesta (2002/954/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston direktiivin 77/388/ETY(1) ja erityisesti sen 28 artiklan 6 kohdan, ottaa huomioon komission ehdotuksen, sekä katsoo seuraavaa: (1) Belgia, Kreikka, Espanja, Ranska, Italia, Luxemburg, Alankomaat, Portugali ja Yhdistynyt kuningaskunta saivat neuvoston päätöksellä 2000/185/EY(2) luvan alennetun arvonlisäverokannan soveltamiseen 31 päivään joulukuuta 2002 niihin erityisen työvaltaisiin palveluihin, joiden osalta ne olivat lupaa pyytäneet. (2) Niiden kertomusten pohjalta, jotka alennettua verokantaa soveltaneiden jäsenvaltioiden on laadittava ennen 1 päivää lokakuuta 2002, komission on annettava ennen 31 päivää joulukuuta 2002 Euroopan parlamentille ja neuvostolle kokonaisarviointikertomus tarvittaessa siihen liittyvine ehdotuksineen lopullisen päätöksen tekemiseksi erityisen työvaltaisiin palveluihin sovellettavasta verokannasta. (3) Ottaen huomioon kansallisten kertomusten kattavaan ja perusteelliseen arviointiin vaadittava aika, kyseiselle toimenpiteelle direktiivissä 77/388/ETY säädettyä soveltamisajan enimmäiskestoa on jatkettu. (4) Olisi jatkettava myös päätöksen 2000/185/EY soveltamisaikaa, ON TEHNYT TÄMÄN PÄÄTÖKSEN: 1 artikla Muutetaan päätös 2000/185/EY seuraavasti: 1) Korvataan 1 artiklan ensimmäisessä kohdassa ilmaisu "1 päivän tammikuuta 2000 ja 31 päivän joulukuuta 2002 välisen kolmivuotiskauden" ilmaisulla "1 päivän tammikuuta 2000 ja 31 päivän joulukuuta 2003 välisen nelivuotiskauden". 2) Korvataan 3 artiklan toisessa kohdassa ilmaisu "31 päivään joulukuuta 2002" ilmaisulla "31 päivään joulukuuta 2003". 2 artikla Tämä päätös on osoitettu Belgian kuningaskunnalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Luxemburgin suurherttuakunnalle, Alankomaiden kuningaskunnalle, Portugalin tasavallalle ja Iso-Britannian ja Pohjois-Irlannin yhdistyneelle kuningaskunnalle. Tehty Brysselissä 3 päivänä joulukuuta 2002. Neuvoston puolesta Puheenjohtaja T. Pedersen (1) EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä 2002/38/EY (EYVL L 128, 15.5.2002, s. 41). (2) EYVL L 59, 4.3.2000, s. 10.
2002/939/EY: Komission päätös, tehty 2 päivänä lokakuuta 2002, marraskuun 7 päivänä 1995 annetulla Sisilian aluelailla nro 81 käyttöön otetusta tukijärjestelmästä tehdyn päätöksen 2002/195/EY muuttamisesta (tiedoksiannettu numerolla K(2002) 3579)



Virallinen lehti nro L 329 , 05/12/2002 s. 0032 - 0032



Komission päätös, tehty 2 päivänä lokakuuta 2002, marraskuun 7 päivänä 1995 annetulla Sisilian aluelailla nro 81 käyttöön otetusta tukijärjestelmästä tehdyn päätöksen 2002/195/EY muuttamisesta (tiedoksiannettu numerolla K(2002) 3579) (ainoastaan italiankielinen teksti on todistusvoimainen) (2002/939/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan, ottaa huomioon Euroopan yhteisön perustamissopimuksen 88 artiklan soveltamista koskevista yksityiskohtaisista säännöistä 22 päivänä maaliskuuta 1999(1) annetun neuvoston asetuksen (EY) N:o 659/1999, sekä katsoo seuraavaa: (1) Päätöksen 2002/195/EY(2) 1 artiklassa komissio ilmoitti, että valtiontuet, joista säädetään 7 päivänä marraskuuta 1995 annetun Sisilian aluelain nro 81 4 ja 8 pykälässä ja jotka koskevat perustamissopimuksen liitteessä I lueteltujen tuotteiden tuotantoa, jalostusta ja kaupan pitämistä muilla kuin kalastuksen ja vesiviljelyn aloilla, eivät sovellu yhteismarkkinoille. Komissio pyysi saman päätöksen 3 artiklassa Italiaa toimittamaan kalastus- ja vesiviljelyalan osalta luettelon ja kuvauksen tukitoimenpiteistä, jotka oli tarkoitus rahoittaa uudelleen vuoden 1995 aluelain nro 81 9 pykälän mukaisesti, sekä tuen tarkat myöntämisedellytykset. (2) Kun päätöksestä oli ilmoitettu Italialle, se totesi, että komissio oli jo tehnyt tätä tukijärjestelmää koskevan päätöksen kalastus- ja vesiviljelyalalla. Päätöksestä oli ilmoitettu 7 päivänä kesäkuuta 1997 päivätyllä komission kirjeellä nro SG(97) 6787 ja sillä lopetettiin vuoden 1995 aluelain nro 81 9 pykälän mukaisesti kyseisellä alalla käyttöön otettuja tukia koskeva menettely. (3) Komissio toteaa, että kyseisen tukijärjestelmän soveltamista kalastusalalla koskeva menettely oli todellakin lopetettu ja että lopettamisesta oli ilmoitettu Italialle edellä mainitulla 7 päivänä kesäkuuta 1997 päivätyllä kirjeellä, ON TEHNYT TÄMÄN PÄÄTÖKSEN: 1 artikla Poistetaan päätöksen 2002/195/EY 3 artikla. 2 artikla Tämä päätös on osoitettu Italian tasavallalle. Tehty Brysselissä 2 päivänä lokakuuta 2002. Komission puolesta Franz Fischler Komission jäsen (1) EYVL L 83, 27.3.1999, s. 1. (2) EYVL L 64, 7.3.2002, s. 27.
2002/948/EY: Komission päätös, tehty 29 päivänä marraskuuta 2002, yhteisön taloudellisesta osallistumisesta Portugalille yhteisön viinitilarekisterin perustamisesta aiheutuneisiin menoihin (tiedoksiannettu numerolla K(2002) 4780)



Virallinen lehti nro L 328 , 05/12/2002 s. 0021 - 0022



Komission päätös, tehty 29 päivänä marraskuuta 2002, yhteisön taloudellisesta osallistumisesta Portugalille yhteisön viinitilarekisterin perustamisesta aiheutuneisiin menoihin (tiedoksiannettu numerolla K(2002) 4780) (Ainoastaan portugalinkielinen teksti on todistusvoimainen) (2002/948/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön viinitilarekisterin perustamisesta 24 päivänä heinäkuuta 1986 annetun neuvoston asetuksen (ETY) N:o 2392/86(1), sellaisena kuin se on viimeksi muutettuna asetuksella (EY) N:o 1631/98(2), ja erityisesti sen 9 artiklan 3 kohdan, on kuullut Euroopan maatalouden ohjaus- ja tukirahaston komiteaa, sekä katsoo seuraavaa: (1) Asetuksen (ETY) N:o 2392/86 9 artiklan 1 kohdan mukaisesti yhteisö rahoittaa 50 prosenttia tosiasiallisista kustannuksista, jotka aiheutuvat yhteisön viinitilarekisterin perustamisesta jäsenvaltioihin ja tämän rekisterin hallintaan tarvittavien tietojenkäsittelylaitteiden hankinnasta. (2) Saman asetuksen 9 artiklan 3 kohdan perusteella Portugalille on maksettu ennakkoa. Maksettu ennakko vähennetään yhteisön kokonaisrahoituksesta. (3) Saman asetuksen 9 artiklan 4 kohdan mukaisesti rekisterin perustamisesta aiheutuneiden menojen yhteisön rahoitukseen sovelletaan neuvoston asetuksen (EY) N:o 1258/1999(3) 8 ja 9 artiklaa. (4) Portugali on toimittanut komissiolle tarvittavat asiakirjat, jotta voitaisiin päättää rekisterin perustamisesta aiheutuneiden menojen yhteisörahoituksen määrästä. (5) Komissio on tehnyt neuvoston asetuksen (ETY) N:o 729/70(4) ja asetuksen (EY) N:o 1258/1999 9 artiklan 2 kohdassa säädetyt tarkistukset. (6) Tehtyjen tarkastusten perusteella osa Portugalin ilmoittamista menoista ei täytä asetuksen (ETY) N:o 2392/86 9 artiklan 1 kohdassa tarkoitettuja lainsäädännön mukaisia edellytyksiä, eikä yhteisö voi näin ollen niitä rahoittaa. (7) Asetuksen (ETY) N:o 2392/86 4 artiklan 4 kohdan mukaan viinitilarekisterin perustamisen määräaika on Portugalissa 31 päivä joulukuuta 2000. Sen vuoksi on syytä jättää yhteisön rahoituksen ulkopuolelle mainitun päivämäärän jälkeen päätökseen saatuihin töihin liittyvät menot. (8) Portugalille on toimitettu 23 päivänä lokakuuta 2002 arviointi määristä, jotka yhteisö ottaa vastatakseen, sekä määristä, joita se ei ota vastatakseen, koska ne eivät ole yhteisön sääntöjen mukaisia, ON TEHNYT TÄMÄN PÄÄTÖKSEN: 1 artikla Yhteisö osallistuu Portugalille yhteisön viinitilarekisterin perustamisesta aiheutuneisiin menoihin tämän päätöksen liitteessä olevassa taulukossa vahvistettavalla kokonaismäärällä. 2 artikla Tämä päätös on osoitettu Portugalin tasavallalle. Tehty Brysselissä 29 päivänä marraskuuta 2002. Komission puolesta Franz Fischler Komission jäsen (1) EYVL L 208, 31.7.1986, s. 1. (2) EYVL L 210, 28.7.1998, s. 14. (3) EYVL L 160, 26.6.1999, s. 103. (4) EYVL L 94, 28.4.1970, s. 13. LIITE >TAULUKON PAIKKA>
Neuvoston päätös, tehty 25 päivänä marraskuuta 2002, Italian varsinaisten jäsenten ja varajäsenten nimeämisestä työntekijöiden vapaan liikkuvuuden neuvoa-antavaan komiteaan



Virallinen lehti nro C 299 , 03/12/2002 s. 0002 - 0003



Neuvoston päätös, tehty 25 päivänä marraskuuta 2002, Italian varsinaisten jäsenten ja varajäsenten nimeämisestä työntekijöiden vapaan liikkuvuuden neuvoa-antavaan komiteaan (2002/C 299/02) EUROOPAN UNIONIN NEUVOSTO, joka ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/681(1) ja erityisesti sen 26 ja 27 artiklan, ottaa huomioon Italian hallituksen neuvostolle esittämän ehdokasluettelon, sekä katsoo seuraavaa: (1) Neuvosto on 7 päivänä toukokuuta 2002 tekemällään päätöksellä(2) nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 7 päivästä toukokuuta 2002 alkavaksi ja 6 päivänä toukokuuta 2004 päättyväksi toimikaudeksi lukuun ottamatta Italian työntekijä- ja työnantajajärjestöjen edustajia. (2) On nimettävä Italian varsinaiset jäsenet ja varajäsenet mainittuun komiteaan jäljellä olevaksi toimikaudeksi eli 6 päivään toukokuuta 2004, ON PÄÄTTÄNYT SEURAAVAA: 1 artikla Nimetään seuraavat henkilöt työntekijöiden vapaan liikkuvuuden neuvoa-antavan komitean varsinaisiksi jäseniksi ja varajäseniksi 25 päivänä marraskuuta 2002 alkavaksi ja 6 päivänä toukokuuta 2004 päättyväksi toimikaudeksi: 1. TYÖNTEKIJÄJÄRJESTÖJEN EDUSTAJAT >TAULUKON PAIKKA> 2. TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 25 päivänä marraskuuta 2002. Neuvoston puolesta Puheenjohtaja B. Bendtsen (1) EYVL L 257, 18.10.1968, s. 2. (2) EYVL C 119, 22.5.2002, s. 1.
Neuvoston päätös, tehty 25 päivänä marraskuuta 2002, Italian varsinaisten jäsenten ja varajäsenten nimeämisestä siirtotyöläisten sosiaaliturvan neuvoa-antavaan komiteaan



Virallinen lehti nro C 299 , 03/12/2002 s. 0001 - 0002



Neuvoston päätös, tehty 25 päivänä marraskuuta 2002, Italian varsinaisten jäsenten ja varajäsenten nimeämisestä siirtotyöläisten sosiaaliturvan neuvoa-antavaan komiteaan (2002/C 299/01) EUROOPAN UNIONIN NEUVOSTO, joka ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) ja erityisesti sen 82 artiklan, ottaa huomioon Italian hallituksen neuvostolle esittämän ehdokasluettelon, sekä katsoo seuraavaa: (1) Neuvosto on 23 päivänä syyskuuta 2002 tekemällään päätöksellä(2) nimennyt siirtotyöläisten sosiaaliturvan neuvoa-antavan komitean jäsenet ja varajäsenet 23 päivästä syyskuuta 2002 alkavaksi ja 22 päivänä syyskuuta 2004 päättyväksi toimikaudeksi lukuun ottamatta Italian työntekijä- ja työnantajajärjestöjen edustajia. (2) On nimettävä Italian varsinaiset jäsenet ja varajäsenet mainittuun komiteaan jäljellä olevaksi toimikaudeksi eli 22 päivään syyskuuta 2004, ON PÄÄTTÄNYT SEURAAVAA: 1 artikla Nimetään seuraavat henkilöt siirtotyöläisten sosiaaliturvan neuvoa-antavan komitean varsinaisiksi jäseniksi ja varajäseniksi 25 päivänä marraskuuta 2002 alkavaksi ja 22 päivänä syyskuuta 2004 päättyväksi toimikaudeksi: 1. TYÖNTEKIJÄJÄRJESTÖJEN EDUSTAJAT >TAULUKON PAIKKA> 2. TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 25 päivänä marraskuuta 2002. Neuvoston puolesta Puheenjohtaja B. Bendtsen (1) EYVL L 149, 5.7.1971, s. 2. Asetusta muutettu viimeksi asetuksella (ETY) N:o 1945/93 (EYVL L 181, 23.7.1993, s. 1). (2) EYVL C 245, 11.10.2002, s. 1.
2002/1000/EY: Neuvoston päätös, tehty 16 päivänä joulukuuta 2002, Phnom Penhissä 18 päivänä lokakuuta 2002 parafoidun Euroopan yhteisön ja Kambodžan kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta



Virallinen lehti nro L 349 , 24/12/2002 s. 0066 - 0066



Neuvoston päätös, tehty 16 päivänä joulukuuta 2002, Phnom Penhissä 18 päivänä lokakuuta 2002 parafoidun Euroopan yhteisön ja Kambodzan kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta (2002/1000/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta Kambodzan kuningaskunnan kanssa sopimuksen tekstiilituotteiden kaupasta. (2) Sopimus parafoitiin 18 päivänä lokakuuta 2002. (3) Sopimusta olisi aiheellista soveltaa väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen virallisen tekemisen edellyttämät asiaankuuluvat menettelyt saadaan päätökseen. (4) Edellyttäen, että sopimus mahdollisesti tehdään myöhemmin, se olisi allekirjoitettava yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kambodzan kuningaskunnan sopimus tekstiilituotteiden kaupasta, sillä edellytyksellä, että neuvosto tekee päätöksen sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisön puolesta, sillä edellytyksellä, että sopimus tehdään. 3 artikla Sopimusta sovelletaan väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen tekemistä koskevat menettelyt on saatettu päätökseen. Tehty Brysselissä 16 päivänä joulukuuta 2002. Neuvoston puolesta Puhemies M. Fischer Boel
2002/1011/EY: Euroopan keskuspankin päätös, tehty 19 päivänä joulukuuta 2002, vuonna 2003 liikkeeseen laskettavien metallirahojen määrän hyväksymisestä (EKP/2002/12)



Virallinen lehti nro L 358 , 31/12/2002 s. 0144 - 0145



Euroopan keskuspankin päätös, tehty 19 päivänä joulukuuta 2002, vuonna 2003 liikkeeseen laskettavien metallirahojen määrän hyväksymisestä (EKP/2002/12) (2002/1011/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 106 artiklan 2 kohdan, sekä katsoo seuraavaa: (1) Euroopan keskuspankilla (EKP) on yksinoikeus hyväksyä euron käyttöön ottaneissa jäsenvaltioissa (rahaliittoon osallistuvat jäsenvaltiot) 1 päivästä tammikuuta 1999 liikkeeseen laskettavien metallirahojen määrä. (2) Rahaliittoon osallistuvat jäsenvaltiot ovat toimittaneet EKP:n hyväksyttäväksi arvionsa vuonna 2003 liikkeeseen laskettavien eurokolikoiden määrästä, ja arvioon on liitetty selitys arviointiperiaatteesta, ON PÄÄTTÄNYT SEURAAVAA: 1 artikla Vuonna 2003 liikkeeseen laskettavien eurokolikoiden määrän hyväksyminen EKP hyväksyy rahaliittoon osallistuvissa jäsenvaltioissa vuonna 2003 liikkeeseen laskettavien metallirahojen määrän seuraavan taulukon mukaisesti: >TAULUKON PAIKKA> 2 artikla Loppusäännös Tämä päätös osoitetaan rahaliittoon osallistuville jäsenvaltioille. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 19 päivänä joulukuuta 2002. EKP:n puheenjohtaja Willem F. Duisenberg
2002/993/EY: Neuvoston päätös, tehty 16 päivänä joulukuuta 2002, Brysselissä 23 päivänä lokakuuta 2002 parafoidun Euroopan yhteisön ja Nepalin kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta



Virallinen lehti nro L 348 , 21/12/2002 s. 0120 - 0153



Neuvoston päätös, tehty 16 päivänä joulukuuta 2002, Brysselissä 23 päivänä lokakuuta 2002 parafoidun Euroopan yhteisön ja Nepalin kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta (2002/993/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta Nepalin kuningaskunnan kanssa sopimuksen tekstiilituotteiden kaupasta. (2) Sopimus parafoitiin 23 päivänä lokakuuta 2002. (3) Sopimusta olisi aiheellista soveltaa väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen virallisen tekemisen edellyttämät asiaankuuluvat menettelyt saadaan päätökseen, (4) sopimus olisi allekirjoitettava Euroopan yhteisön puolesta edellytyksin, että sopimus mahdollisesti tehdään myöhemmin, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Nepalin kuningaskunnan sopimus tekstiilituotteiden kaupasta edellyttäen, että neuvosto tekee päätöksen mainitun sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisön puolesta edellytyksin, että se myöhemmin tehdään. 3 artikla Sopimusta sovelletaan väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen tekemistä koskevat menettelyt saadaan päätökseen. Tehty Brysselissä 16 päivänä joulukuuta 2002. Neuvoston puolesta Puhemies M. Fischer Boel